ddrg/super_eurlex huggingface dataset:
DA Den Europæiske Unions Tidende C 95/6

Meddelelse om det forestående udløb af visse antidumpingforanstaltninger

(2018/C 95/06)

1. Kommissionen skal meddele, at medmindre der indledes en fornyet undersøgelse efter følgende procedure, udløber nedennævnte antidumpingforanstaltninger på den i tabellen angivne dato, jf. artikel 11, stk. 2, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1).

2. Procedure

EU-producenter kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre fortsat eller fornyet dumping med deraf følgende skade. Skulle Kommissionen beslutte at indlede en fornyet undersøgelse af de pågældende foranstaltninger, vil importører, eksportører, repræsentanter for eksportlandet og EU-producenter få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om en fornyet undersøgelse.

3. Tidsfrist

EU-producenter kan indgive en skriftlig anmodning om en fornyet undersøgelse på ovennævnte grundlag til Europa-Kommissionen, Generaldirektoratet for Handel (Kontor H-1), CHAR 4/39, 1049 Bruxelles/Brussel, Belgien (2), på et hvilket som helst tidspunkt efter denne meddelelses offentliggørelse, men ikke senere end tre måneder før den i nedenstående tabel angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EU) 2016/1036.

Vare Oprindelses- eller eksportland(e) Foranstaltninger Henvisning Udløbsdato (3) Fotovoltaiske moduler af krystallinsk silicium og nøglekomponenter hertil (dvs. celler) Folkerepublikken Kina Antidumpingtold Kommissionens gennemførelsesforordning (EU) 2017/367 af 1. marts 2017 om indførelse af en endelig antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 og om afslutning af en delvis interimsundersøgelse i henhold til artikel 11, stk. 3, i forordning (EU) 2016/1036 (EUT L 56 af 3.3.2017, s. 131) 3.9.2018

(1) EUT L 176 af 30.6.2016, s. 21.

(2) TRADE-Defence-Complaints@ec.europa.eu.

(3) Foranstaltningen udløber ved midnat på den i denne kolonne angivne dato.
C 95/5

Forklarende bemærkninger til Den Europæiske Unions kombinerede nomenklatur

(2018/C 95/05)

I medfør af artikel 9, stk. 1, litra a), i Rådets forordning (EØF) nr. 2658/87 (1) foretages følgende ændringer i de forklarende bemærkninger til Den Europæiske Unions kombinerede nomenklatur (2):

På side 198

Følgende tekst indsættes efter den eksisterende tekst:

»Mobiltelefonetuier henhørende under disse underpositioner omfattes af den første del af positionens ordlyd og kan derfor bestå af ethvert materiale.

Deres design kan være tiltænkt en specifik mobiltelefon eller forskellige modeller af mobiltelefoner med samme mål.

De forefindes både med og uden lukkemekanisme. De omslutter mobiltelefonen og beskytter den ved at dække siderne, bagsiden og forsiden. Simple etuier, der kun dækker siderne og bagsiden af mobiltelefonen, er dog udelukket, da de ikke besidder de kendetegn, der er anført for etuier henhørende under pos. 4202, og tariferes efter materialets beskaffenhed.

Disse underpositioner omfatter dog ikke etuier, med eller uden stativer, til tabletcomputere, minitabletcomputere eller e-bøger, da de på grund af deres størrelse ikke anses for at være genstande, som almindeligvis bæres i lommen eller i håndtasken (tarifering i henhold til underpos. 4202 91 80 til 4202 99 00 efter materialets beskaffenhed). Disse etuier omfattes af den første del af positionens ordlyd og kan bestå af ethvert materiale.«
DA Den Europæiske Unions Tidende C 93/4

Ajourføring af referencebeløb gældende ved passage af de ydre grænser, jf. artikel 6, stk. 4, i Europa-Parlamentets og Rådets forordning (EU) 2016/399 om en EU-kodeks for personers grænsepassage (Schengengrænsekodeks)

(2018/C 93/04)

Offentliggørelsen af referencebeløb gældende ved passage af de ydre grænser, jf. artikel 6, stk. 4, i Europa-Parlamentets og Rådets forordning (EU) 2016/399 af 9. marts 2016 om en EU-kodeks for personers grænsepassage (Schengengrænsekodeks) (1), er baseret på de oplysninger, medlemsstaterne indberetter til Kommissionen i overensstemmelse med artikel 39 i Schengengrænsekodeksen.

Ud over de oplysninger, der offentliggøres i Den Europæiske Unions Tidende, findes der på webstedet for Generaldirektoratet for Migration og Indre Anliggender oplysninger, der ajourføres hver måned.

UNGARN

Ændrer de oplysninger, der er offentliggjort i EUT C 247 af 13.10.2006

I henhold til artikel 25 i justits- og retshåndhævelsesministeriets dekret nr. 25 af 2007 til gennemførelse af lov I af 2007 om indrejse og ophold for personer med ret til fri bevægelighed og ophold og lov II af 2007 om tredjelandsstatsborgeres indrejse og ret til ophold er den vejledende størrelse af de subsistensmidler, der kræves: 10 000 HUF pr. indrejse for tredjelandsstatsborgere og for familiemedlemmer til EØS-borgere eller ungarske borgere, som er tredjelandsstatsborgere og visumpligtige.

I henhold til artikel 5 i udlændingeloven (lov nr. XXXIX af 2001 om udlændinges indrejse og ophold) kan de krævede midler til underhold bekræftes ved forevisning af:

— ungarsk valuta eller udenlandsk valuta eller ikke-kontante betalingsmidler (f.eks. check, kreditkort osv.)

— en gyldig privat invitation fra en ungarsk statsborger, en udlænding med opholdstilladelse eller etableringstilladelse eller en retlig enhed, hvis den person, der inviterer udlændingen, erklærer at ville dække udgifterne til logi og indkvartering, sundhedspleje og hjemsendelse (repatriering). Udlændingemyndighedens officielle samtykke vedhæftes invitationen

— bekræftelse på kost og logi, der på forhånd er reserveret og betalt via et rejsebureau (voucher)

— andre former for troværdigt bevis.

Fortegnelse over tidligere publikationer

(1) Se listen over oplysninger, der tidligere er offentliggjort, nederst i denne ajourføring.
DA Den Europæiske Unions Tidende C 114/19

Meddelelse vedrørende en anmodning i medfør af artikel 35 i direktiv 2014/25/EU

Suspension af fristen for vedtagelse af gennemførelsesretsakter

(2018/C 114/11)

Kommissionen modtog den 30. januar 2017 en anmodning i henhold til artikel 35 i Europa-Parlamentets og Rådets direktiv 2014/25/EU (1).

Anmodningen, der er indgivet af Eneco B.V. og N.V. Nuon Energy, vedrører visse aktiviteter på markedet for detailsalg af elektricitet og gas i Nederlandene.

De relevante meddelelser blev offentliggjort i EUT C 85 af 18.3.2017, s. 6, i EUT C 212 af 1.7.2017, s. 24, i EUT C 439 af 20.12.2017, s. 14, og i EUT C 444 af 23.12.2017, s. 17.

I henhold til punkt 2 i bilag IV til direktiv 2014/25/EU kan Kommissionen kræve, at den pågældende medlemsstat eller ordregiver eller den kompetente uafhængige nationale myndighed eller en anden kompetent national myndighed fremlægger alle nødvendige oplysninger eller supplerer eller præciserer de indgivne oplysninger inden for en passende tidsfrist. Den 21. december 2017 anmodede Kommissionen ansøgeren om at fremlægge supplerende oplysninger senest den 10. januar 2018.

I tilfælde af forsinkede eller ufuldstændige svar suspenderes den oprindelige frist i tidsrummet mellem udløbet af den tidsfrist, der er anført i anmodningen om oplysninger, og modtagelsen af de fuldstændige og korrekte oplysninger.

Den endelige frist udløber således 52 arbejdsdage efter modtagelsen af de fuldstændige og korrekte oplysninger.

(1) Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (EUT L 94 af 28.3.2014, s. 243).
DA Den Europæiske Unions Tidende C 114/14

Bekendtgørelse fra Kommissionen i henhold til artikel 16, stk. 4, i Europa-Parlamentets og Rådets forordning (EF) nr. 1008/2008 om fælles regler for driften af lufttrafiktjenester i Fællesskabet

Forpligtelse til offentlig tjeneste vedrørende ruteflyvning

(EØS-relevant tekst)

(2018/C 114/07)

Medlemsstat Spanien Rute Menorca-Madrid Dato for genåbning af rute, der er underlagt en forpligtelse til offentlig tjeneste, for EF-luftfartsselskaber 1. oktober 2018 Adresse, hvor teksten og eventuelle yderligere oplysninger eller eventuel dokumentation vedrørende forpligtelserne til offentlig tjeneste kan rekvireres Ministerio de Fomento Dirección General de Aviación Civil Subdirección General de Transporte Aéreo Paseo de la Castellana 67 28071 Madrid MADRID SPANIEN Tlf. +34 915977505 Fax +34 915978643 E-mail: osp.dgac@fomento.es

Ruten, der er underlagt en forpligtelse til offentlig tjeneste, kan beflyves gennem fri konkurrence fra den 1. oktober 2018. Såfremt intet luftfartsselskab fremsender et beflyvningsprogram, som er i overensstemmelse med den forpligtelse til offentlig tjeneste, der kræves, kan adgangen begrænses til et enkelt luftfartsselskab gennem et offentligt udbud i henhold til artikel 16, stk. 9, i forordning (EF) nr. 1008/2008.
DA Den Europæiske Unions Tidende C 114/21

Meddelelse vedrørende en anmodning i medfør af artikel 35 i direktiv 2014/25/EU

Anmodning indgivet af en ordregivende enhed

(2018/C 114/13)

Den 1. marts 2018 modtog Kommissionen en anmodning i henhold til artikel 35 i Europa-Parlamentets og Rådets direktiv 2014/25/EU (1). Den første arbejdsdag efter modtagelse af anmodningen er den 2. marts 2018.

Denne anmodning er indgivet af Finavia Oyj og vedrører aktiviteter i forbindelse med tilvejebringelse af forretningssteder for kommercielle aktører, som leverer kommercielle tjenester (toldfri handel, detailhandel, mad og drikkevarer samt andre passagertjenester) til flypassagerer i Helsingfors' Lufthavns terminaler i Finland.

I henhold til artikel 34 i direktiv 2014/25/EU er »kontrakter, der indgås med henblik på at muliggøre udførelse af en af de aktiviteter, der er omhandlet i artikel 8-14, […] ikke underlagt dette direktiv, hvis den medlemsstat eller de ordregivende enheder, der har indgivet anmodningen i henhold til artikel 35, kan påvise, at den pågældende aktivitet i den medlemsstat, hvor den udøves, er direkte undergivet almindelige konkurrencevilkår på markeder, hvortil adgangen er fri; projektkonkurrencer, der afholdes med henblik på udøvelse af en sådan aktivitet i det pågældende geografiske område, er heller ikke underlagt dette direktiv«. Den vurdering af direkte eksponering for konkurrence, som kan gennemføres inden for rammerne af direktiv 2014/25/EU, berører ikke den fuldstændige anvendelse af konkurrencelovgivningen.

Kommissionen har en frist på 145 arbejdsdage, regnet fra ovenstående hverdag, til at træffe afgørelse vedrørende denne anmodning. Fristen udløber således den 3. oktober 2018.

I henhold til artikel 35, stk. 5, i direktiv 2014/25/EU, betragtes efterfølgende anmodninger vedrørende de samme aktiviteter i Finland, som indgives inden udløbet af fristen for behandling af nærværende anmodning, ikke som nye procedurer, og de vil blive behandlet som led i nærværende anmodning.

(1) Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (EUT L 94 af 28.3.2014, s. 243).
DA Den Europæiske Unions Tidende C 114/20

Meddelelse vedrørende en anmodning i medfør af artikel 35 i direktiv 2014/25/EU

Anmodning indgivet af en medlemsstat — suspension af frist

(2018/C 114/12)

Den 2. november 2016 modtog Kommissionen en anmodning i henhold til artikel 35 i Europa-Parlamentets og Rådets direktiv 2014/25/EU (1).

Anmodningen, der er indgivet af Tjekkiet, vedrører aktiviteter på markedet for detailsalg af elektricitet og gas i Tjekkiet. De relevante meddelelser blev offentliggjort på side 10 i EUT C 23 af 24. januar 2017, på side 10 i EUT C 167 af 25. maj 2017, på side 4 i EUT C 276 af 19. august 2017, på side 18 i EUT C 396 af 23. november 2017 og på side 12 i EUT C 439 af 20. december 2017.

I henhold til punkt 2 i bilag IV til direktiv 2014/25/EU kan Kommissionen kræve, at den pågældende medlemsstat eller ordregiver eller den uafhængige nationale myndighed eller en anden kompetent national myndighed fremlægger alle nødvendige oplysninger eller supplerer eller præciserer de indgivne oplysninger inden for en passende tidsfrist. Den 21. december 2017 anmodede Kommissionen de tjekkiske myndigheder om at fremlægge supplerende oplysninger senest den 10. januar 2018.

I tilfælde af forsinkede eller ufuldstændige svar suspenderes den oprindelige frist i tidsrummet mellem udløbet af den tidsfrist, der er anført i anmodningen om oplysninger, og modtagelsen af de fuldstændige og korrekte oplysninger.

Den endelige frist udløber således 55 arbejdsdage efter modtagelsen af de fuldstændige og korrekte oplysninger.

(1) Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (EUT L 94 af 28.3.2014, s. 243).
I 2014 afsluttede Kommissionen en skrivebordsundersøgelse for at overvåge medlemsstaternes gennemførelse af EU's regler om nitritter. Undersøgelsen var baseret på svarene på et spørgeskema, som blev sendt til alle medlemsstaterne. Den viste, at den mængde nitritter, der typisk tilsættes til ikke-steriliserede kødprodukter, med visse undtagelser er lavere end EU's maksimumsmængde, men højere end de danske niveauer. Det blev konkluderet, at muligheden for at tage de nuværende maksimumsmængder af nitritter op til revision bør undersøges yderligere.

Derfor iværksatte Kommissionen en ad hoc-undersøgelse, der blev afsluttet i januar 2016, om industriens anvendelse af og behov for nitritter i forskellige kategorier af kødprodukter, herunder beskyttelse mod Clostridium botulinum. På grundlag af data, der blev indsamlet ved hjælp af en gennemgang af litteraturen, en spørgeskemaundersøgelse og en ekspertworkshop, der blev gennemført med henblik på denne undersøgelse, viser resultaterne, at der er mulighed for at tage de nuværende godkendte maksimumsmængder af nitritter op til revision.

Desuden stilles der ved Kommissionens forordning (EU) nr. 257/2010 (9) krav om, at EFSA genevaluerer sikkerheden ved anvendelse af nitritter. EFSA afgav en videnskabelig udtalelse om geneevalueringen af kaliumnitrit (E 249) og natriumnitrit (E 250) som fødevaretilsætningsstoffer den 15. juni 2017 (10). EFSA udledte et acceptabelt dagligt indtag (»ADI«) på 0,07 mg nitrition/kg kropsvægt pr. dag og præciserede, at den eksponering for nitrit, som anvendelsen som fødevaretilsætningsstof medfører, ikke overskred denne ADI for den almindelige befolkning, bortset fra en smule hos børn ved den højeste percentil. Dog ville ADI'en, hvis alle kilder til eksponering for nitrit via kosten blev betragtet under ét (fødevaretilsætningsstoffer, naturlig forekomst og kontaminering), blive overskredet hos spædbørn, småbørn og børn ved middeleksponering og for alle aldersgrupper ved den højeste eksponering. Eksponeringen for endogene nitrosaminer blev betragtet som meget lidt problematisk, mens eksponeringen for eksogene nitrosaminer gav anledning til en række betænkeligheder. I EFSA's udtalelse blev det også konstateret, at der var behov for mere forskning for at adressere usikkerheder og videnskløfter, og at det ikke var muligt klart at skelne nitrosaminer dannet af de tilladte mængder af tilsat nitrit fra dem, der konstateres i fødevarematricen, uden at der er tilsat ekstern nitrit. En række epidemiologiske undersøgelser gav også i et vist omfang belæg for at sammenkæde i) nitrit fra kosten og mavekræft og ii) kombinationen af nitrit og nitrat fra forarbejdet kød og kolorektal kræft, og der var belæg for at sammenkæde præformet N-nitrosodimethylamin og kolorektal kræft.

Resultaterne af skrivebordsundersøgelsen af medlemsstaterne, ad hoc-undersøgelsen om industriens anvendelse af nitritter, EFSA's genevaluering og de oplysninger, Danmark har indsendt, giver Kommissionen mulighed for yderligere at overveje at tage maksimumsmængderne af nitritter op til revision.
(14)

Parterne aftalte derudover at respektere hinandens historiske rettigheder, hvilket vil sige, at parterne i tilfælde, hvor et af kartelmedlemmerne allerede havde forretningsforbindelse med en given kunde, og hvor det var hensigten at erstatte det eksisterende produkt med det nye, ville undlade at underbyde den anden leverandørs priser, således at den etablerede leverandør kunne beholde forretningsforbindelsen.
Administration Centrale des Douanes et Accises Service Expertise Opérationelle et Support Expertise Législation et Réglementation - Tarif North Galaxy — Tour A Boulevard du roi Albert II 33 — boîte 37 — A8 1030 Bruxelles
DA Den Europæiske Unions Tidende C 110/29

Meddelelse om det forestående udløb af visse antidumpingforanstaltninger

(2018/C 110/05)

1. Kommissionen skal meddele, at medmindre der indledes en fornyet undersøgelse efter følgende procedure, udløber nedennævnte antidumpingforanstaltninger på den i tabellen angivne dato, jf. artikel 11, stk. 2, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1).

2. Procedure

EU-producenter kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre fortsat eller fornyet dumping med deraf følgende skade. Skulle Kommissionen beslutte at indlede en fornyet undersøgelse af de pågældende foranstaltninger, vil importører, eksportører, repræsentanter for eksportlandet og EU-producenter få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om en fornyet undersøgelse.

3. Tidsfrist

EU-producenter kan indgive en skriftlig anmodning om en fornyet undersøgelse på ovennævnte grundlag til Europa-Kommissionen, Generaldirektoratet for Handel (Kontor H-1), CHAR 4/39, 1049 Bruxelles, Belgien (2), på et hvilket som helst tidspunkt efter denne meddelelses offentliggørelse, men ikke senere end tre måneder før den i nedenstående tabel angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EU) 2016/1036.

Vare Oprindelses- eller eksportland(e) Foranstaltninger Henvisning Udløbsdato (3) Peroxosulfater (persulfater) Folkerepublikken Kina Antidumpingtold Rådets gennemførelsesforordning (EU) nr. 1343/2013 om indførelse af en endelig antidumpingtold på importen af peroxosulfater (persulfater) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EF) nr. 1225/2009 (EUT L 338 af 17.12.2013, s. 11) 18.12.2018

(1) EUT L 176 af 30.6.2016, s. 21.

(2) TRADE-Defence-Complaints@ec.europa.eu

(3) Foranstaltningen udløber ved midnat på den i denne kolonne angivne dato.
Adresse, hvor teksten og eventuelle oplysninger og/eller eventuel relevant dokumentation vedrørende forpligtelsen til offentlig tjeneste kan rekvireres

Referencedokument EUT C 60 af 16. februar 2018 Yderligere oplysninger: Ministero delle Infrastrutture e dei Trasporti Dipartimento per i Trasporti, la Navigazione gli Affari Generali ed il Personale Direzione Generale per Aeroporti e il Trasporto Aereo Via Giuseppe Caraci 36 00157 Rom ITALIEN Tlf. +39 0641583690 Ente Nazionale per l’Aviazione Civile (ENAC) Direzione Sviluppo Trasporto Aereo e Licenze) Viale Castro Pretorio 118 00185 Rom ITALIEN Tlf. +39 0644596515 Website http://www.mit.gov.it http://www.enac.gov.it Email : dg.ta@pec.mit.gov.it osp@enac.gov.it.
Følgende tekst i artikel 10 (»Fodringsteknik baseret på en enhedsration«):

»Hvis foderblandingen befugtes, skal blandingen foretages mindst to gange dagligt, og foderet skal gives umiddelbart efter tilberedningen.«

er ændret som følger:

»Hvis foderblandingen befugtes (et vandindhold på 20 % eller derover), skal blandingen foretages mindst to gange dagligt, og foderet skal gives, lige så snart det er tilberedt.«

Det specificeres nu, at hvis der tilsættes vand til blandingen for at befugte foderet (dette er tilladt for at gøre blandingen mindre pulveragtig og undgå, at ingredienserne skiller), skal vandindholdet være mindst 20 %.

Vandindholdet, hvor det kan konkluderes, at der er tilsat vand som en ingrediens, er fastsat til 20 % af følgende grunde:

1) Udelukkende brug af det, der kan defineres som »tørfoder« (hø og foder), ville medføre et maksimalt vandindhold i den færdige blanding på 13-16 %, dvs. vandindholdet i et sådant foder.

2) Varespecifikationen tillader brug (op til 800 g i alt pr. dyr pr. dag) af »sukkerprodukter, herunder i flydende form, baseret på melasse (roer og rørsukker), maltekstrakt, propylenglycol og glycerol«, hvis gennemsnitlige vandindhold er ca. 50 %, og som derfor kan tilføje yderligere 1,5-2 procentpoint til vandindholdet.

3) Både prøveudtagningen og selve analysen omfatter en normal fejlmarginal.

Kombinationen af disse tre faktorer har gjort det muligt at fastsætte 20 % som den grænse, over hvilken man kan være sikker på, at en blanding er befugtet, hvilket indebærer at »blandingen skal foretages mindst to gange dagligt, og foderet skal gives, lige så snart det er tilberedt«.

Begrundelsen for denne bestemmelse er, at et højt vandindhold kan resultere i opståen og udvikling af gæring af sukkerkomponenten, og denne gæringsproces kan ændre foderet i både kemisk og mikrobiologisk henseende. Hurtig tilberedning og tildeling af foderblandingen to gange om dagen reducerer opbevaringstiden, hvorved risikoen for gæring begrænses.

For at præcisere det nøjagtige tidspunkt, som det tilberedte foder bør tildeles på, står der nu i varespecifikationen — i stedet for »foderet skal gives umiddelbart efter tilberedningen« — at »foderet skal gives, lige så snart det er tilberedt«. Denne ændring har ingen indvirkning på den råvare (mælk), der anvendes til fremstilling af »Parmigiano Reggiano«, og derfor er den uden betydning for selve osten. Der er således tale om en mindre ændring.
DA Den Europæiske Unions Tidende C 128/3

Meddelelse fra Kommissionen om EU-retningslinjer for god praksis

(2018/C 128/03)

I overensstemmelse med resultatet af den vurdering, der blev foretaget på mødet den 5.-7. februar 2018, har Den Stående Komité for Planter, Dyr, Fødevarer og Foder besluttet at offentliggøre titlen på og referencerne til EU's retningslinjer for god praksis for fremstilling af sikkert foder til selskabsdyr i medfør af artikel 22 i Europa-Parlamentets og Rådets forordning (EF) nr. 183/2005 af 12. januar 2005 om krav til foderstofhygiejne (1):

Titel : Community guide to good practice for the manufacture of safe pet foods (EU-retningslinjer for god praksis for fremstilling af sikkert foder til selskabsdyr)

Udgiver : FEDIAF — European Pet Food Industry Federation (Den Europæiske Sammenslutning af Fabrikanter af Foder til Selskabsdyr)

Reference : Version af 15. september 2017.

http://ec.europa.eu/food/safety/animal-feed/feed-hygiene/guides-good-practice/index_en.htm

(1) EUT L 35 af 8.2.2005, s. 1.
Section 103 of the Postal Services Act 2000, Section 8 of the Industrial Development Act 1982, A letter from the UK Authorities to Post Office Limited (the »Entrustment Letter«), An agreement between the Secretary of State of Business Energy and Industrial Strategy and Post Office Limited (the »Funding Agreement«).